توناوون آقشام افغانستان پایتختی کابلده امنیتی پوسته گه قرشی قول بمبی بیلن حمله قیلیندی.
خودی منه شوو حادثه عاقبتیده بیر نفر ملکی جان بیررایکن, 3 پولیس ایسه یره لندی.
کابل پولیسی سوزلاوچیسی بصیر مجاهد بیرگن بیانات لریده, توناوون کیچه کیچ ساعت لرده کیم ایکن لیک لری معلوم بولمه گن کیشی لرنینگ بیرینچی حوزه گه باغلیق سپین زر هوتل گه یقین بیر جایده اورین آلگن امنیتی پوسته گه قول بمبی بیلن حمله قیلگن لیک لری نی معلوم قیلدی.
مجاهد, توناوون ایرته لب ایسه کابل نینگ بینی حصار منطقه سیده بیر موتر گه جایلشتیریلگن مقناطیسی بمب نینگ یاریلیب کیتیشی عاقبتیده هم بیر کیشی نینگ جان بیرگن لیگی نی بیلدیردی.
عینی دمده توناوون ایرته لب پکتیا ولایتی امنیه قوماندان لیگی گه طالبان تامانیدن اویوشتیریلگن تروریستیک هجوم عاقبتیده 41 کیشی جان بیررایکن, 150 نفر ایسه یره لنگن ایدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
